Izziņa pie 2.DK jautājuma

**Par izmaiņām Kurzemes plānošanas reģiona administrācijas struktūrā**

Esam sagatavojuši izmaiņas iepriekš 2017.gada 3.augustā apstiprinātajā KPR Administrācijas struktūrā, veicot izmaiņas atbilstoši šobrīd organizētajam darbam administrācijā, kā arī paredzot atjaunot KPR Plānošanas nodaļu, līdz ar to arī papildinot ar jaunu štata vietu – Plānošanas nodaļas vadītājs.

Šobrīd KPR Administrācijā ir tikai plānotājs, tomēr uz šo brīdi plānotie darbi paredz lielu apjomu plānošanas jomā un tam ir nepieciešami papildus cilvēkresursi to īstenošanai. Kā arī Plānošanas nodaļā tiek paredzēts pārvirzīt jau šobrīd esošās amata vietas, ekspertus reģionālās attīstības jautājumos, kas sākotnēji tika iekļauti Projektu nodaļā.

Jauno amata vietu - Plānošanas nodaļas vadītājs, ar plānoto noslodzi – 1 pilna slodze, tiek plānots segt no valsts budžeta līdzekļiem, kopā ar piesaistīto projektu finanšu līdzekļiem. Ņemot vērā piesaistītos projektus, ietekme uz valsts budžetu netiek palielināta, jo arī plānotāja štata vietai tiek paredzēts daļējs finansējums no valsts budžeta un daļējs finansējums no projektiem.

Lūdzam atbalstīt piedāvātās struktūras izmaiņas.